Rikunarita-ORG/Wikinium huggingface dataset:
# गुयाना अंतरिक्ष केंद्र

**गुयाना अंतरिक्ष केन्द्र** (Guiana Space Centre; फ़्रांसीसी: *Centre spatial guyanais*‎; **CSG**) यूरोपीय स्पेशपोर्ट (अंतरिक्ष-पत्तन) है जिसे **यूरोपीय स्पेशपोर्ट** (Europe's Spaceport) भी कहते हैं। यह दक्षिण अमेरिका में फ़्रांसीसी क्षेत्र फ्रांसीसी गुयाना के कौरो के उत्तर-पश्चिम में स्थित है। यह वर्ष 1968 से संक्रियात्मक है जो कि भूमध्य रेखा पर अपनी स्थिति और पूर्व दिशा में खुला समुद्र होने के कारण यह क्षेत्र अंतरिक्ष-पत्तन के लिये उपयुक्त है।

यूरोपीय अंतरिक्ष अभिकरण( ईएसए), फ़्रांसीसी स्पेश एजेंसी सिनेस (राष्ट्रीय अंतरिक्ष शोध केंद्र) और एरियनस्पेस और एज़रकोस्मोस जैसी वाणिज्यिक कंपनियां कौरो से प्रक्षेपण करती हैं। यह ईएसए द्वारा ऑटोमेटेड ट्रांसफर व्हिकल की सहायता से अन्तर्राष्ट्रीय अन्तरिक्ष स्टेशन पर सामान भेजने के लिए काम में लिया जाता था।

## सन्दर्भ

## बाहरी कड़ियाँ

* औपचारिक जालस्थल (फ्रेंच)
# संकलित मांग

अर्थशास्त्र में **संकलित मांग** (aggregate demand अथवा **एडी**) अथवा **देशी अन्तिम मांग** (domestic final demand अथवा **डीएफडी**) किसी दिये गये समय में किसी अर्थव्यवस्था में तैयार सामान और सेवा की कुल मांग को कहते हैं। इसे अक्सर प्रभावी मांग कहा जाता है हालांकि अन्य समय यह शब्द विशिष्ट होता है। यह किसी देश के सकल घरेलू उत्पाद की मांग है। यह सामान और सेवा की उस मात्रा को निर्दिष्ट करती है जो सभी सम्भावित मूल्य स्तरों पर क्रय की जायेंगी। उपभोक्ता व्यय, निवेश, कॉर्पोरेट और सरकारी व्यय, तथा शुद्ध निर्यात संकलित मांग निर्मित करते हैं।

संकलित मांग वक्र प्राप्त करने के लिए क्षेतिज अक्ष पर वास्तविक उत्पादन और उर्ध्वाधर अक्ष पर कीमत स्तर को रखा जाता है। चूंकि सैद्धान्तिक रूप से इसे नीचे जाते हुये ढ़ाल के रूप में माना जाता है लेकिन सनशाइन-मेंटल-डेब्रू प्रमेय से यह देखा जा सकता है कि वक्र का ढ़ाल किसी की व्यक्तिगत तर्कसंगत व्यवहार की धारणाओं से गणितीय रूप से व्युत्पन्न नहीं किया जा सकता। इसके बजाय संकलित मांग वक्र के नकारात्मक ढ़ाल को कार्यकारी बाज़ारों के कामकाज के बारे में तीन समष्टि आर्थिक धारणाओं की मदद से प्राप्त किया जाता है: पिगौ का धन प्रभाव, कीन्स की ब्याज दर प्रभाव और मुंडेल-फ्लेमिंग विनिमय दर प्रभाव। पिगौ प्रभाव के अनुसार उच्चतर मूल्य स्तर, न्यून वास्तविक संपत्ति को दर्शाता है और इसके परिणामस्वरूप न्यून उपभोग क्षमता प्राप्त होती है, इसके फलस्वरूप हमें सामान की मात्रा की संकलित मांग कम प्राप्त होती है। कीन्स प्रभाव के अनुसार उच्चतर मूल्य दर से न्यून वास्तविक मुद्रा आपूर्ति प्राप्त होती है और वित्त बाज़ार में संतुलन से उच्चतर ब्याज दर मिलती है। इससे नई भौतिक पूंजी की आवक कम हो जाती है अंततः सामान की संकलित मांग न्यूनता को प्राप्त होती है।

## सन्दर्भ
# विश्व स्मृति कार्यक्रम

विश्व स्मृति कार्यक्रम की का प्रतीक
युनेस्को का **विश्व स्मृति कार्यक्रम** एक अन्तरराष्ट्रीय पहल है जो मानवता की दस्तावेजी विरासत की रक्षा के लिए शुरू की गई है ताकि सामूहिक स्मृतिलोप, उपेक्षा, समय एवं जलवायु परिस्थितियों के कारण होने वाला विनाश और जानबूझकर तथा सोचसमझकर किए गये विनाश आदि के संकटों से इनकी रक्षा की की जा सके। यह कार्यक्रम पूरे विश्व के मूल्यवान अभिलेखीय संग्रहों , पुस्तकालयों के संग्रहों, और निजी संग्रहों के संरक्षण के उद्देश्य से बनाया गया है और बिखरे हुए या या विस्थापित दस्तावेजी विरासत के पुनर्गठन, और इन दस्तावेजों की अधिकाधिक उपलब्धता, एवं इनमें लिपिबद्ध ज्ञान के प्रसार में वृद्धि की दिशा में कार्य करता है।

## सन्दर्भ

## बाहरी कड़ियाँ

* UNESCO calls for submission of manuscripts
# नवशास्त्रीयतावाद

*क्यूपिड के चुंबन से पुनर्जीवित हुआ मानस*; एंटोनियो कैनोवा द्वारा; 1787; संगमरमर; 155 सेमी × 168 सेमी; लौवर
*चार्ल्स टाउनले अपनी मूर्तिकला गैलरी में*; जोहान ज़ोफ़नी द्वारा; 1782; कैनवास पर तेल; ऊँचाई: 127 सेमी, चौड़ाई: 102 सेमी; टाउनले हॉल आर्ट गैलरी और संग्रहालय, बर्नले, यूके
**नवआभिजात्यवाद** जिसे **नव्यशास्त्रवाद** भी कहा जाता है जो सजावटी और दृश्य कला, साहित्य, रंगमंच, संगीत और वास्तुकला में एक पश्चिमी सांस्कृतिक आंदोलन के रूप में उभरा जिसने शास्त्रीय पुरातनता की कला और संस्कृति से प्रेरणा प्राप्त की। नवआभिजात्यवाद का जन्म रोम में हुआ जिसका मुख्य कारण पोम्पेइ और हरकुलेनियम की पुनः खोज के दौरान जोहान जोआचिम विंकेलमैन की रचनाएं थीं। इसकी लोकप्रियता पूरे यूरोप में फैल गई क्योंकि यूरोपीय कला के छात्रों की एक पीढ़ी ने अपना ग्रैंड टूर पूरा किया और इटली से अपने देश वापस लौटे जहां उन्होंने ग्रीक-रोमन आदर्शों की नई खोज की।

## इतिहास

नवआभिजात्यवाद शास्त्रीय पुरातनता की अनेक शैलियों और भावना का पुनरुत्थान है जो सीधे शास्त्रीय काल से प्रेरित है तथा ज्ञानोदय युग के दर्शन और अन्य क्षेत्रों में हुए विकास के साथ मेल खाता है और उसे प्रतिबिंबित करता है। यह शुरू में पूर्ववर्ती रोकोको शैली की ज्यादतियों के विरुद्ध एक प्रतिक्रिया थी। इस आंदोलन को अक्सर स्वच्छन्दतावाद के विपरीत प्रतिरूप के रूप में वर्णित किया जाता है।

अंग्रेजी में नियोक्लासिसिज्म शब्द का प्रयोग मुख्यतः दृश्य कलाओं के लिए किया जाता है तथा अंग्रेजी साहित्य में इसी प्रकार का आंदोलन जो काफी पहले शुरू हुआ था उसे ऑगस्टान साहित्य कहा जाता है। इस आंदोलन को आकार देने में जोहान जोआचिम विंकेलमैन की रचनाएँ वास्तुकला और दृश्य कला दोनों में महत्वपूर्ण भूमिका निभाई।

## इन्हें भी देखें

* स्वछंदतावाद
* सौंदर्यवाद
* आधुनिकतावाद

## सन्दर्भ
# रोमांटिक संगीत

पियानो पर लिज़्ट
**रोमांटिक संगीत** पश्चिमी शास्त्रीय संगीत में एक शैलीगत आंदोलन है जो 19वीं शताब्दी की अवधि से जुड़ा है जिसे आमतौर पर रोमांटिक युग (या रोमांटिक अवधि) के रूप में संदर्भित किया जाता है। इसका घनिष्ठ संबंध स्वच्छन्दतावाद की व्यापक अवधारणा से है जो 1798 से 1837 तक पश्चिमी संस्कृति के बौद्धिक, कलात्मक और साहित्यिक आंदोलन में प्रमुख रहा।

रोमांटिक संगीतकार ऐसे संगीत की रचना करना चाहते थे जो व्यक्तिपरक, भावनात्मक, नाटकीय और प्रायः कार्यक्रमात्मक के साथ रोमांटिक साहित्य, कविता, कला और दर्शन के आंदोलनों के भीतर व्यापक प्रवृत्तियों को प्रतिबिंबित करता हो। रोमांटिक संगीत प्रायः गैर-संगीतीय उत्तेजनाओं, जैसे प्रकृति, साहित्य, कविता, अलौकिक तत्वों या ललित कलाओं से प्रेरित होता था। इसमें बढ़ी हुई रंगवादिता जैसी विशेषताएं शामिल थीं इसलिए यह पारंपरिक संगीत रूपों से दूर होता चला गया।

## पृष्ठभूमि

कैस्पर डेविड फ्रेडरिक द्वारा बनाई गई पेंटिंग वांडरर एबव द सी ऑफ फ़ॉग रोमांटिक पेंटिंग का एक उदाहरण है
रोमांटिक आंदोलन एक कलात्मक, साहित्यिक और बौद्धिक आंदोलन था जो 18वीं शताब्दी के उत्तरार्ध में यूरोप में उत्पन्न तथा औद्योगिक क्रांति की प्रतिक्रिया में मजबूत हुआ। कुछ हद तक यह ज्ञानोदय युग के सामाजिक और राजनीतिक मानदंडों के विरुद्ध विद्रोह तथा प्रकृति के वैज्ञानिक युक्तिकरण के विरुद्ध प्रतिक्रिया थी। यह दृश्य कला, संगीत, साहित्य और शिक्षा में सबसे अधिक दृढ़ता से सन्निहित था और बदले में प्राकृतिक इतिहास के विकास से प्रभावित था।

शास्त्रीय काल में प्रायः छोटी यहां तक कि खंडित, विषयगत सामग्री का प्रयोग किया जाता था जबकि रोमांटिक काल में लम्बी, पूर्ण रूप से परिभाषित तथा अधिक भावनात्मक रूप से विचारोत्तेजक विषयों का प्रयोग किया जाता था।

## इन्हें भी देखें

* संगीत का इतिहास
* शास्त्रीय काल (संगीत)
* शास्त्रीय संगीत

## सन्दर्भ
# कैन

**कैन** (Cannes) फ्रांस के आल्प्ससमुद्रतटीय प्रदेश एवं पत्तन। यह नगर अपनी स्वास्थ्यकर तथा समशीतोष्ण जलवायु के लिये संसारप्रसिद्ध है और जाड़े की ऋतु का प्रमुख प्रवासकेंद्र (Resort Centre) है। यहाँ नारंगी, नीबू, जैतून, बादाम, अंगूर, पिस्ता आदि फलों की उपज होती है जिनके निर्यात एवं उद्योगों के लिए यह प्रसिद्ध हैं। फलों के अतिरिक्त निर्यात वस्तुओं में इत्र, सत (Essences) साबुन, तेल, मछलियां आदि प्रमुख हैं।

## बाहरी कड़ियाँ

* मुक्त निर्देशिका परियोजना पर Cannes (अंग्रेज़ी में)
* Information and photos from Provence Beyond web site
* Photos fine art of Cannes
* The City Hall official website (फ़्रांसीसी में)
* Cannes Film Festival official website (फ़्रांसीसी में) (अंग्रेज़ी में)
* News site for travellers to Cannes (अंग्रेज़ी में)
* कान और कान फिल्म समारोह की तस्वीरें, वीडियो, चित्रों (french/english/हिंदी)